text: কাশ্মিরে ত্রাণ বিতরণের অনুমতি চায় ইরান - মাইনিং সিটি
  20 Sep 2021 - 11:25:44 am। লগিন
  কাশ্মিরে ত্রাণ বিতরণের অনুমতি চায় ইরান
  Published on Sunday, September 15, 2019 at 11:30 am 91 Views
  এমসি ডেস্ক: ভারত অধিকৃত কাশ্মিরে ত্রাণ সরবরাহের অনুমতি চায় ইরান। এ জন্য ভারত ও পাকিস্তানকে আলাদাভাবে চিঠি দিয়েছে তেহরান।
  ইরানের রেড ক্রিসেন্ট সোসাইটির চেয়ারম্যান আলী আসগার পেইভান্দি জানিয়েছেন, কাশ্মিরের ক্ষতিগ্রস্ত বেসামরিক মানুষের কাছে ত্রাণ পৌঁছে দিতে ইরান প্রস্তুত রয়েছে। এ বিষয়ে পাকিস্তানের রেডক্রিসেন্ট সোসাইটি এবং ভারতের রেড ক্রসের কাছে আলাদা চিঠি পাঠানো হয়েছে।
  স্থানীয় গণমাধ্যমে বলা হয়েছে, উভয় দেশের কাছে লেখা চিঠিতে ইরানের রেড ক্রিসেন্ট সোসাইটির চেয়ারম্যান আরও বলেছেন, কাশ্মিরের চলমান সংকট এবং সেখানকার বেসামরিক মানুষের সর্বশেষ অবস্থার বিষয়ে উদ্বেগ সৃষ্টি হয়েছে। এ অবস্থায় আন্তর্জাতিক ত্রাণ মিশনের একটি সদস্য হিসেবে ইরানের রেড ক্রিসেন্ট সোসাইটি কাশ্মিরিদের মাঝে ত্রাণ বিতরণ করতে প্রতিশ্রুতিবদ্ধ।
  উল্লেখ্য, গত ৫ আগস্ট ভারত সরকার কাশ্মিরের বিশেষ মর্যাদা বাতিল করে সেখানে কারফিউ জারি করে রেখেছে। বন্ধ রয়েছে শিক্ষা-প্রতিষ্ঠান এবং মোবাইল-ইন্টারনেটসহ যোগাযোগের যাবতীয় মাধ্যম। ফলে সেখানে অমানবিক পরিস্থিতি বিরাজ করছে।